# יאנגצה

נהר יאנגצה
长江|  |
| מספנה לבניית דוברות על גדות נהר יאנגצה |
|
מידע כללי |
|
אורך |
6,380 ק"מ |
|
ספיקה ממוצעת |
31,900 מ"ק לשנייה |
|
אגן ניקוז |
1,800,000 קמ"ר |
|
מוצא |
מזרח טיבט במחוז צ'ינגהאי |
|
גובה מוצא הנהר |
5,042 מטרים |
|
יובלים | Heng River, Qinhuai River, גאן, נהר שיאנג, Qingyi River, Qing River, Shuiyang River, Sequ River, נהר האן, Fushui River, Yuan River, Tuo River, Min River, ג'יאלינג, Chishui River, יאלונג, Wu River, Meigu River, Xixi River, Ouqu, Zengqu River, Yili He, Maisu River, Ruxi River, Sewu Qu, חואנגפו, הנהר חוואי, She Shui, De Qu, Zi River, Xining River, בפסקה זו 3 רשומות נוספות שטרם תורגמו  |
|
שפך |
הים הסיני המזרחי |
|
מדינות באגן הניקוז |
סין |
|
(למפת הרפובליקה העממית של סין מוגדלת)בייג'ינג
שאנגחאי
צ'ונגצ'ינג
שנג'ן
הונג קונג
צ'נגדו
שניאנג
שיאן
חרבין
אורומצ'י
שינינג
**רוסיהמונגוליהקזחסטןקיר.ט.פק.הודונפאלב.בנ.מיאנמרתאי.לא.וי.הפ.ד.קצ.קיפן**יאנגצה(למפת הרפובליקה העממית של סין רגילה)בייג'ינג
שאנגחאי
צ'ונגצ'ינג
שנג'ן
הונג קונג
צ'נגדו
שניאנג
שיאן
חרבין
אורומצ'י
שינינג
**רוסיהמונגוליהקזחסטןקיר.ט.פק.הודונפאלב.בנ.מיאנמרתאי.לא.וי.הפ.ד.קצ.קיפן**יאנגצה  |
|   |

אחד מעיקולי הנהר
אזור בקטע שלושת הערוצים של הנהר
**יַאנְגְּצֶה** (במנדרינית תקנית: ‏**长江**‏Ⓘ‏, צָ'אנְג גְ'יָאנְג, מילולית: "הנהר הארוך") הוא הנהר הארוך ביותר באסיה והשלישי באורכו בעולם אחרי הנילוס באפריקה והאמזונאס בדרום אמריקה. מבחינת ספיקת המים שלו הוא הרביעי בעולם, אחרי האמזונס, הקונגו והאורינוקו, כשאחריו נהר פרנה.

## שם הנהר

שמו הסיני של הנהר הוא צ'אנג ג'יאנג, שפירושו "נהר ארוך"; שם זה נפוץ גם במפות לועזיות. השם "יאנגצה" התייחס אצל הסינים רק לחלק מן הנהר, אולם מאחר שהיה זה השם הראשון אשר שמעו המיסיונרים והסוחרים האירופאיים שהגיעו לאזור, הוא הוחל באנגלית על הנהר כולו. השם מופיע בצורות רבות, ביניהן נהר יאנגצה, ינגטסי קיאנג ויאנגצי. במקומות בהם היאנגצה זורם בערוצים עמוקים, הוא ידוע לסינים בשם "נהר ג'ינשה" (נהר חולות הזהב).

## מאפיינים

מקורו של נהר היאנגצה בקרחון בהרי טיבט המזרחיים. הוא זורם דרך מזרח מחוז צ'ינגהאי, וממשיך דרומה עד מחוז יונאן אשר בתחומו הוא זורם בערוצים עמוקים במקביל לנהרות המקונג והסלווין, המהווים יחד את אתר המורשת העולמית "האזורים המוגנים בשלושת הנהרות המקבילים ביונאן". בהמשך זורם היאנגצה צפון-מזרחה דרך מישוריה של סצ'ואן, שם נשפכים אליו יובלים רבים, וספיקתו גדלה משמעותית. היאנגצה ממשיך מזרחה עד שהוא נשפך אל תוך הים הסיני המזרחי. אורך הנהר הוא כ-6,380 ק"מ. הנהר נחשב לאחד החוצצים בין דרום סין וצפונה (הנהר הצהוב נחשב לחוצץ השני).

הנהר הוא בית הגידול הבלעדי של דג החרב הסיני, והיה בית הגידול הבלעדי של דולפין הנהרות הסיני, שבשנת 2006 הוכרז כי כנראה נכחד.

## היסטוריה

סבלים בנהר היאנגצה מושכים סירה לעבר הגדה, 1913
מבחינה היסטורית, היאנגצה הפך לגבול המדיני בין צפון סין לדרומה מספר פעמים (ראו היסטוריה של סין) עקב הקושי לחצות את הנהר. הדבר אירע בעיקר בתקופת השושלות הדרומיות והצפוניות, וכן בשושלת סונג הדרומית. קרבות רבים התקיימו לאורך הנהר, המפורסם שבהם הוא קרב הצוקים האדומים שהתרחש בשנת 208 לספירה במהלך תקופת שלוש הממלכות.

היאנגצה מהווה עורק תחבורה ראשי, המקשר את חופי האוקיינוס של סין אל פנים הארץ. התחבורה בנהר כוללת תנועת סחר של סחורות, כגון פחם, ונוסעים. השיט בנהר, האורך מספר ימים, הפך פופולרי לאחרונה בקרב תיירים, במיוחד באזור שלושת הנקיקים.

לאורך הנהר הוקמו ערים רבות אשר נהנו מקרבה לעורק התחבורה, אך סבלו מהצפות כאשר הנהר עלה על גדותיו. הצפות משמעותיות אירעו בשנים 1911, בה נספו כ-100,000 בני אדם, ב-1931 בה נספו כ-145,000 וכ-40 מיליון נשארו ללא קורת גג, ב-1935 (נספו כ-142,000), ב-1954 (נספו כ-30,000) וב-1998.

ב-20 במאי 2006 הסתיימה בנייתו של סכר שלושת הערוצים, המסדיר את הזרימה בנהר למניעת הצפות ומייצר חשמל. סכר שלושת הערוצים הוא הסכר ההידרואלקטרי הגדול בעולם, בנייתו הייתה כרוכה בהצפה של כפרים רבים ושל העיר פֶנְגְגְ'יֵה (奉节), והוא גרם לשינוי גדול של האקולוגיה המקומית.

ב-2011 נפתח על הדלתה של היאנגצה הגשר הארוך ביותר בעולם, הגשר הגדול דאן-יאנג–קונשאן, באורך 164.8 קילומטר. גשר הרכבת דניאנג-קונשאן שוכן בין שאנגחאי לבין נאנג'ינג במחוז ג'יאנגסו.

ב-2021 הסתיימה בנייתו של סכר באיחטאן, תחנת הכוח ההידרואלקטרית השנייה בגודלה בעולם והסכר הרביעי בגודלו בעולם מבחינת נפח.

## פטרול היאנגצה

בין השנים 1854 ל-1945 קיים הצי האמריקני סיורים אל תוך הנהר, עד צ'ונגצ'ינג.

## ערים מרכזיות על גדת הנהר

* ליג'יאנג
* פאנג'ה-חווה
* ייבין
* לוג'ואו
* צ'ונגצ'ינג
* ייצ'אנג
* ג'ינגג'ואו
* ווהאן
* אג'ואו
* חואנגשה
* חואנגגאנג
* יו'ה-יאנג
* ג'יוג'יאנג
* אנצ'ינג
* צ'ה-ג'ואו
* טונגלינג
* ווחו
* מא'אנשאן
* נאנג'ינג
* ג'נג'יאנג
* יאנגג'ואו
* טאיג'ואו
* צ'אנגג'ואו
* נאנטונג
* שאנגחאי

## ראו גם

* תקרית נהר היאנגצה

## קישורים חיצוניים

 מדיה וקבצים בנושא **יאנגצה** בוויקישיתוף
* מידע על הנהר ואזוריו (אורכב 09.04.2014 בארכיון Wayback Machine)
* מפות היאנגצה ואזור שלושת הערוצים
* יאנגצה, באתר אנציקלופדיה בריטניקה (באנגלית)